title: Директива 2004/82/ЕО на Съвета от 29 април 2004 година относно задължението на превозвачите да съобщават данни на пътниците

text:
Важна правна забележка

|

32004L0082

Официален вестник n° L 261 , 06/08/2004 стр. 0004 - 0004 Официален вестник n° L 261 , 06/08/2004 стр. 0024 - 0027 специално чешко издание глава 19 том 07 стр. 74  - 77 специално испанско издание глава 19 том 07 стр. 74  - 77 специално унгарско издание глава 19 том 07 стр. 74  - 77 специално литвийско издание глава 19 том 07 стр. 74  - 77 LV.ES глава 19 том 07 стр. 74  - 77 MT.ES глава 19 том 07 стр. 74  - 77 PL.ES глава 19 том 07 стр. 74  - 77 SK.ES глава 19 том 07 стр. 74  - 77 специално словенско издание глава 19 том 07 стр. 74  - 77

		20040429Директива 2004/82/ЕО на Съветаот 29 април 2004 годинаотносно задължението на превозвачите да съобщават данни на пътницитеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 62, параграф 2, буква а) и член 63, параграф 3, буква б) от него,като взе предвид инициативата на Кралство Испания [1],като има предвид, че:(1) За да се борят ефективно с незаконната имиграция и да подобрят контрола по границите, всички държави-членки трябва да приемат разпоредби, които определят задълженията на въздушните превозвачи, които превозват пътници към територията на държавите-членки. За тази цел е необходимо също да се хармонизират финансовите санкции за нарушение на тези задължения, като се отчетат разликите в съдебните системи и практики на държавите-членки.(2) Европейският съвет от 25 и 26 март 2004 г. прие Декларация за борба с тероризма, в която се подчертава необходимостта ускорено да бъдат обсъдени и приети мерки в тази посока и да бъде придвижена и приета директива на Съвета относно задълженията на превозвачите да съобщават данните за пътниците.(3) От значение е да бъде избегнато бездействието на Общността по отношение на борбата срещу незаконната имиграция.(4) От 1 май 2004 г. Съветът няма да може повече да се произнася по инициатива на държава-членка.(5) Съветът изчерпа всички възможности да получи в срок становище от Европейския парламент.(6) Предвид извънредните обстоятелства директивата трябва да бъде приета без становище на Европейския парламент.(7) Задълженията за превозвачите по силата на настоящата директива допълват посочените в разпоредбите на член 26 от Конвенцията за прилагане на Споразумението от Шенген от 14 юни 1985 г., подписана през 1990 г., допълнени с Директива 2001/51/ЕО на Съвета [2], тъй като тези два вида задължения спомагат за осъществяването на една и съща цел, а именно овладяване на миграционните потоци и борба с нелегалната имиграция.(8) Без да се засягат разпоредбите на Директива 95/46/ЕО на Европейския парламент и на Съвета от 24 октомври 1995 г. относно защита на физическите лица при обработването на лични данни и за свободното движение на тези данни [3], не бива да се ограничава свободата на държавите-членки, ако решат да запазят или въведат допълнителни задължения на въздушните превозвачи или на други категории превозвачи, включително и по отношение на личните данни за двупосочните билети, посочени или не в настоящата директива.(9) За ефективна борба с незаконната миграция е важно да се отчитат навреме всички технологически новости, без да се засягат разпоредбите на Директива 95/46/ЕО, по-специално въвеждане на биометрични характеристики в информацията, която превозвачите трябва да съобщават.(10) Държавите-членки гарантират, че ако срещу някои превозвачи се предприемат действия, които могат да дадат основание за налагане на санкции, тези превозвачи ще могат да упражнят ефективно правата си на защита и обжалване.(11) Настоящите мерки са основани на възможностите за контрол, посочени в Решение (SCH/Com-ex (94) 17-rev. 4) на Шенгенския изпълнителен комитет, с които се позволява по-сериозен контрол по границите и достатъчно време за извършване на обстойна проверка на всеки пътник благодарение на данните за пътниците, предоставени на контролните органи.(12) При обработка на личните данни органите на държавите-членки прилагат Директива 95/46/ЕО. Следователно ако данните се обработват за целите на граничния контрол, би било законно те да бъдат използвани и като доказателство в процедурите за защита на обществения ред и националната сигурност и използването им за други цели противоречи на принципа, посочен в член 6, параграф 1, буква б) от Директива 95/46/ЕО. Държавите-членки трябва да предвидят санкции за използването на тези данни за цели, несъвместими с целите, посочени в настоящата директива.(13) Съгласно членове 1 и 2 от Протокола за позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящата директива и не се обвързва с нея, нито с прилагането ѝ. Тъй като с настоящата директива се доразвиват достиженията на правото от Шенген, в съответствие с разпоредбите на дял IV от Договора за създаване на Европейската общност, съгласно член 5 от споменатия по-горе протокол, в срок от шест месеца след като Съветът одобри тази директива, Дания ще реши дали да я транспонира в своето национално законодателство.(14) По отношение на Исландия и Норвегия настоящата директива представлява развитие на разпоредбите на достиженията на правото от Шенген, предвидено в Споразумението между Съвета на Европейския съюз и Република Исландия и Кралство Норвегия за асоциацията на тези държави в приемането, прилагането и развитието на достиженията на правото от Шенген [4], в областта, посочена в член 1, буква Е от Решение 1999/437/ЕО на Съвета от 17 май 1999 г. [5] относно някои правила за прилагане на посоченото споразумение.(15) Обединеното кралство участва в настоящата директива съгласно член 5 от Протокола за интегриране на достиженията на правото от Шенген в рамките на Европейския съюз, приложен към Договора за Европейския съюз и към Договора за създаване на Европейската общност, и съгласно член 8, параграф 2 от Решение 2000/365/ЕО на Съвета от 29 май 2000 г. относно молбата на Обединеното кралство Великобритания и Северна Ирландия да участва в определени разпоредби на достиженията на правото от Шенген [6].(16) Ирландия участва в настоящата директива съгласно член 5 от протокола включващ шенгенското законодателство в рамките на Европейския съюз, приложен към Договора за Европейския съюз и към Договора за създаване на Европейската общност, и съгласно член 6, параграф 2 от Решение 2002/192/ЕО на Съвета от 28 февруари 2002 г. относно молбата на Ирландия да участва в определени разпоредби на достиженията на правото от Шенген [7].(17) Настоящата директива е акт, който е основан на достиженията на правото от Шенген или се отнася към него по смисъла на член 3, параграф 1 от Акта за присъединяване от 2003 г.,ПРИЕ НАСТОЯЩАТА ДИРЕКТИВА:Член 1ЦелиНастоящата директива има за цел да подобри граничния контрол и да се бори срещу незаконната имиграция, като за целта превозвачите предварително предават на компетентните национални органи данните за пътниците.Член 2ОпределенияЗа целите на настоящата директива:а) "превозвач" е всяко физическо или юридическо лице, което извършва професионални превози на пътници по въздушен път;б) "външни граници" са външните граници на държавите-членки с трети държави;в) "граничен контрол" е контролът, който се извършва на границата само когато има наличие на намерение за преминаване на тази граница;г) "гранично-пропускателен пункт" е всеки разрешен пункт, който е определен от компетентните органи за преминаване на външните граници;д) "лични данни", "обработка на лични данни" и "архив с лични данни" се разбират така, както тези термини са определени в член 2 от Директива 95/46/ЕО.Член 3Предаване на данни1. Държавите-членки ще предприемат необходимото, за да задължат превозвачите да предават при поискване на органите, извършващи контрола на лицата по външните граници, преди края на регистрацията данните за пътниците, които предстои да превозят към граничния пункт, през който тези лица ще влязат на територията на дадена държава-членка.2. Тези сведения съдържат:- номер и вид на пътния документ;- националност;- пълното име;- дата на раждане;- граничен пункт, през който се влиза на територията на държавата-членка;- транспортен код;- час на тръгване и на пристигане;- общ брой превозвани пътници;- начална точка на излизане.3. Предаването на данните, посочени в предходния параграф, в никакъв случай не освобождава превозвачите от задълженията им, посочени в член 26 от Конвенцията от Шенген, допълнени с Директива 2001/51/ЕО.Член 4Санкции1. Държавите-членки ще предприемат необходимото, за да наложат санкции на превозвачите, които по грешка не са предали данните или са предали непълни или неточни данни. Те ще предприемат необходимите мерки, за да гарантират, че тези санкции са ефективни, съразмерни и възпиращи, и още:а) санкцията е до 5000 EUR или еквивалент в национална валута по курса в Официален вестник на Европейския съюз в деня на влизането в сила на настоящата директива за всяко пътуване, извършено без да са били съобщени данните за пътниците или са били съобщени неточно, илиб) санкцията е минимум 3000 EUR или еквивалента в национална валута по курса, поместен в Официален вестник на Европейския съюз в деня на влизането в сила на настоящата директива, за всяко пътуване, извършено, без да са били съобщени данните за пътниците или са били съобщени неточно.2. Настоящата директива не представлява пречка, в случай че превозвачите нарушат сериозно задълженията си по тази директива, държавите-членки да приемат или наложат други санкции, като спиране, запор или конфискация на превозното средство, временно суспендиране или отнемане на разрешителното за експлоатация.Член 5ОбжалванеДържавите-членки гарантират, че техните законодателни или административни разпоредби предвиждат възможността превозвачите, срещу които е предприета наказателна мярка, да имат ефективно право да я обжалват.Член 6Обработка на данните1. Данните за лицата, посочени в член 3, параграф 1, се предават на органите, извършващи проверките на лицата по външните граници, през които пътникът ще влезе на територията на дадена държава-членка, с цел да се улесни извършването на проверките и да се води по-ефикасно борбата с незаконната имиграция.Държавите-членки гарантират, че тези данни ще бъдат събрани от превозвачите и предадени по електронен път или, ако това е невъзможно, по друг подходящ начин, на контролните органи на граничните пунктове, през които пътникът влиза на територията на дадена държава-членка. Органите, извършващи проверките на лицата по външните граници, съхраняват тези данни във временен архив.След като пътниците влязат, посочените органи заличават данните до двадесет и четири часа след предаването им, освен ако няма да са необходими впоследствие на органите, извършващи контрола на лицата по външните граници, за упражняването на техните правомощия съгласно националното законодателство и като се съобразяват с разпоредбите за защита на личните данни съобразно Директива 95/46/ЕО.Държавите-членки предприемат необходимото да задължат превозвачите да заличат до двадесет и четири часа след пристигането на транспортното средство, посочено в член 3, параграф 1, личните данни, които са събрали и предали на контролните гранични органи за целите на настоящата директива.Съгласно вътрешното си законодателство и като се съобразяват с разпоредбите за защита на личните данни от Директива 95/46/ЕО, държавите-членки могат също така да използват личните данни, посочени в член 3, параграф 1, за нуждите на органите на реда.2. Държавите-членки предприемат необходимото да задължат превозвачите да информират пътниците съгласно разпоредбите на Директива 95/46/ЕО. Това задължение се отнася също за информацията по член 10, буква в) и член 11, параграф 1, буква в) от Директива 95/46/ЕО.Член 7Транспониране1. Държавите-членки предприемат мерките, необходими, за да се съобразят с настоящата директива не по-късно от 5 септември 2006 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.Член 8Влизане в силаНастоящата директива влиза в сила тридесет дни след публикуването ѝ в Официален вестник на Европейския съюз.Член 9АдресатиАдресати на настоящата директива са държавите-членки в съответствие с Договора за създаване на Европейската общност.Съставено в Люксембург на 29 април 2004 година.За СъветаПредседателM. McDowell[1] ОВ C 82, 5.4.2003 г., стр. 23.[2] ОВ L 187, 10.7.2001 г., стр. 45.[3] ОВ L 281, 23.11.1995 г., стр. 31.[4] ОВ L 176, 10.7.1999 г., стр. 36.[5] ОВ L 176, 10.7.1999 г., стр. 31.[6] ОВ L 131, 1.6.2000 г., стр. 43.[7] ОВ L 64, 7.3.2002 г., стр. 20.--------------------------------------------------


title: Директива 2006/93/ЕО на Европейския парламент и на Съвета от 12 декември 2006 година относно регулирането на експлоатацията на самолети, предмет на част II, глава 3, том 1 от приложение 16 към Конвенцията за международно гражданско въздухоплаване, второ издание (1988 г.) (кодифицирана версия)Текст от значение за ЕИП.

text:
Важна правна забележка

|

32006L0093

Официален вестник n° L 374 , 27/12/2006 стр. 0001 - 0004

		20061212Директива 2006/93/ЕО на Европейския парламент и на Съветаот 12 декември 2006 годинаотносно регулирането на експлоатацията на самолети, предмет на част II, глава 3, том 1 от приложение 16 към Конвенцията за международно гражданско въздухоплаване, второ издание (1988 г.)(кодифицирана версия)(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 80, параграф 2 от него,като взеха предвид предложението на Комисията,като взеха предвид становището на Европейския икономически и социален комитет [1],след консултация с Комитета на регионите,в съответствие с процедурата, предвидена в член 251 от Договора [2],като имат предвид, че:(1) Директива 92/14/ЕИО на Съвета от 2 март 1992 г. за ограничаване експлоатацията на самолети, които са предмет на част II, глава 2, том 1 от приложениe 16 към Конвенцията за международно гражданско въздухоплаване, втора редакция (1988 г.) [3], е била същностно изменяна няколко пъти [4]. За яснота и рационалност посочената директива следва да бъде кодифицирана.(2) Прилагането на стандарти за шумовите емисии относно гражданските дозвукови реактивни самолети има значими последици за предоставянето на въздушно транспортни услуги, по-специално когато тези стандарти ограничават полезния срок на самолетите, експлоатирани от авиокомпаниите.(3) Директива 89/629/ЕИО на Съвета от 4 декември 1989 г. за ограничаване на шумовите емисии от граждански дозвукови реактивни самолети [5] ограничава добавянето към въздухоплавателните регистри на държавите-членки на самолети, които съответстват само на стандартите, посочени в част II, глава 2, том 1 от приложение 16 към Конвенцията за международно гражданско въздухоплаване, второ издание (1988 г.). В споменатата директива се посочва, че ограничението за добавяне е само първа стъпка.(4) Поради проблема с нарасналото претоварване на летищата в Общността е съществено да се осигури използване на съществуващите съоръжения по най-добрия начин. Това ще бъде възможно само ако се използват самолети, които са приемливи от екологична гледна точка.(5) Дейността, предприета от Комисията в сътрудничество с други международни органи, показва, че мерките за ограничаване на експлоатацията на самолети, които не отговарят на стандартите от глава 3 от приложение 16, е трябва да следват всяко правило за недобавяне, с оглед това да е от полза екологията.(6) За тази цел в разумен срок следва да бъдат въведени общи правила, за да се гарантира хармонизиран подход в Общността, допълващ съществуващите правила. Това е особено важно от гледна точка на последните тенденции към увеличаваща се либерализация на въздушното движение в Европа.(7) Шумът от самолетите следва да бъде намален, като се отчитат екологичните фактори, техническата приложимост и икономическите последици.(8) Подходящо е да се регулира експлоатацията на гражданските дозвукови реактивни самолети, които са вписани в регистрите на държавите-членки и отговарят на стандартите от глава 3 от приложение 16.(9) Държавите-членки следва да установят правила относно глобите, приложими при нарушаване на националните разпоредби, приети съгласно настоящата директива. Тези глоби следва да бъдат ефективни, пропорционални и възпиращи.(10) Настоящата директива следва да не засяга задълженията на държавите-членки, свързани със сроковете за въвеждане в националното законодателство на директивите, посочени в приложение I, част Б,ПРИЕХА НАСТОЯЩАТА ДИРЕКТИВА:Член 11. Целта на настоящата директива е да регулира експлоатацията на граждански дозвукови реактивни самолети, както е посочено в член 2.2. Настоящата директива се прилага за самолети с максимална излетна маса, равна или по-голяма от 34000 kg, или със сертифицирана максимална пътническа конфигурация за съответния тип самолет повече от деветнадесет пътнически места, като се изключват само местата за екипажа.Член 21. Държавите-членки осигуряват всички граждански дозвукови реактивни самолети, експлоатирани от летища, разположени на тяхна територия, да съответстват на стандартите, посочени в част II, глава 3, том 1 от приложение 16 към Конвенцията за международно гражданско въздухоплаване, второ издание (1988 г.).2. Територията, посочена в параграф 1, няма да включва отвъдморските департаменти, посочени в член 299, параграф 2 от Договора.Член 31. Държавите-членки могат да предоставят изключение от член 2 за самолети от исторически интерес.2. Всяка държава-членка, която предоставя изключения по параграф 1, информира компетентните органи на другите държави-членки и Комисията за този факт и за основанията за своето решение.3. Всяка държава-членка признава изключенията, предоставени от друга държава-членка по отношение на самолети, вписани в регистъра на последната.4. В отделни случаи държавите-членки могат да разрешат временно използване, на летищата, разположени на тяхна територия, на самолети, които не могат да бъдат експлоатирани на основата на останалите разпоредби от настоящата директива. Това изключение следва да бъде ограничено до:а) самолети, чиято експлоатация е от такова изключително значение, че е неразумно да се откаже предоставянето на временно изключение;б) самолети, извършващи нетърговски полети за целите на подмяна, ремонт или техническо обслужване.Член 4Държавите-членки съобщават на Комисията текста на разпоредбите от националното законодателство, което те приемат в областта, уредена с настоящата директива.Член 5Държавите-членки установяват правила за глобите, приложими при нарушаване на националните разпоредби, приети съгласно настоящата директива, и предприемат всички необходими мерки, за да осигурят изпълнението на тези правила. Предвидените глоби следва да бъдат ефективни, пропорционални и възпиращи. Държавите-членки съобщават тези разпоредби на Комисията и я уведомяват незабавно за всички последващи изменения на тези разпоредби.Член 61. Директива 92/14/ЕИО се отменя, без да се нарушават задълженията на държавите-членки, свързани със сроковете за въвеждане в националното законодателство на директивите, посочени в приложение I, част Б.2. Позоваванията на отменената директива се считат за позовавания на настоящата директива и следва да се четат в съответствие с таблицата за съответствие в приложение II.Член 7Настоящата директива влиза в сила на двадесетия ден след публикуването ѝ в Официален вестник на Европейския съюз.Член 8Адресати на настоящата директива са държавите-членки.Съставено в Страсбург на 12 декември 2006 година.За Европейския парламентПредседателJ. Borrell FontellesЗа СъветаПредседателM. Pekkarinen[1] ОВ С 108, 30.4.2004 г., стр. 55.[2] Становище на Европейския парламент от 10 февруари 2004 г. (ОВ C 97 Е, 22.4.2004 г., стр. 67) и Решение на Съвета от 14 ноември 2006 г.[3] ОВ L 76, 23.3.1992 г., стр. 21. Директива, последно изменена с Регламент (ЕО) № 991/2001 на Комисията (ОВ L 138, 22.5.2001 г., стр. 12).[4] Виж приложение I, част А.[5] ОВ L 363, 13.12.1989 г., стр. 27.--------------------------------------------------20061212ПРИЛОЖЕНИЕ IЧаст АОтменена директива и последващите ѝ измененияДиректива 92/14/ЕИО на Съвета | (ОВ L 76, 23.3.1992 г., стр. 21) |Директива 98/20/ЕО на Съвета | (ОВ L 107, 7.4.1998 г., стр. 4) |Директива 1999/28/ЕО на Комисията | (ОВ L 118, 6.5.1999 г., стр. 53) |Регламент (ЕО) № 991/2001 на Комисията | (ОВ L 138, 22.5.2001 г., стр. 12) |Част БСписък на сроковете за транспониране в националното законодателство(отнася се към член 6)Директива | Срокове за транспониране |92/14/ЕИО | 1 юли 1992 г. |98/20/ЕО | 1 март 1999 г. |1999/28/ЕО | 1 септември 1999 г. |--------------------------------------------------20061212ПРИЛОЖЕНИЕ IIТАБЛИЦА ЗА СЪОТВЕТСТВИЕДиректива 92/14/ЕИО | Настоящата директива |Член 1, параграфи 1 и 2 | Член 1, параграфи 1 и 2 |Член 1, параграф 3 | — |Член 2, параграф 1 | — |Член 2, параграф 2 | Член 2, параграф 1 |Член 2, параграф 3 | Член 2, параграф 2 |Член 2, параграф 4 | — |Членове 3 и 4 | — |Член 5, параграф 1 | — |Член 5, параграф 2 | Член 3, параграф 1 |Членове 6 и 7 | — |Член 8 | Член 3, параграф 4 |Член 9, параграф 1 | Член 3, параграф 2 |Член 9, параграф 2 | Член 3, параграф 3 |Членове 9а и 9б | — |Член 10, параграф 1 | — |Член 10, параграф 2 | Член 4 |— | Член [1] 5 |— | Член 6 |— | Член 7 |Член 11 | Член 8 |приложение | — |— | приложение I |— | приложение II |[1] Член 2 от Директива 98/20/ЕО на Съвета.--------------------------------------------------


title: Директива на Комисията 2000/51/EО от 26 юли 2000 година за изменение на Директива 95/31/EО за установяване на специфични критерии за чистота на подсладителите, предназначени за влагане в храни (текст от значение за EИП)

text:
Важна правна забележка

|

32000L0051

Официален вестник n° L 198 , 04/08/2000 стр. 0041 - 0043 специално чешко издание глава 13 том 25 стр. 438  - 440 специално испанско издание глава 13 том 25 стр. 438  - 440 специално унгарско издание глава 13 том 25 стр. 438  - 440 специално литвийско издание глава 13 том 25 стр. 438  - 440 LV.ES глава 13 том 25 стр. 438  - 440 MT.ES глава 13 том 25 стр. 438  - 440 PL.ES глава 13 том 25 стр. 438  - 440 SK.ES глава 13 том 25 стр. 438  - 440 специално словенско издание глава 13 том 25 стр. 438  - 440

		20000726Директива на Комисията 2000/51/EОот 26 юли 2000 годиназа изменение на Директива 95/31/EО за установяване на специфични критерии за чистота на подсладителите, предназначени за влагане в храни(текст от значение за EИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/107/EИО на Съвета от 21 декември 1988 г. за сближаване на законодателствата на държавите-членки относно хранителните добавки, разрешени за влагане в храните, предназначени за консумация от човека [1], изменена с Директива 94/34/ЕО на Европейския парламент и на Съвета [2], и по-специално член 3, параграф 3, буква a) от нея,след консултации с Научния комитет по храните,като има предвид, че:(1) Директива 94/35/EО на Европейския парламент и на Съвета от 30 юни 1994 г. относно подсладителите, влагани в храните [3], изменена с Директива 96/83/EО [4], установява списъка на веществата, които могат да се влагат като подсладители в храните.(2) Директива 95/31/EО на Комисията от 5 юли 1995 г. за установяване на специфичните критерии за чистота на подсладителите, влагани в храните [5], изменена с Директива 98/66/EО [6], определя приложимите критерии за чистота на подсладителите, посочени в Директива 94/35/EО.(3) Критериите за чистота, определени в Директива 95/31/EО за манитол (E 421) и малтитолов сироп [E 965(ii)], е необходимо да се изменят, като се отчита техническият прогрес. Следователно, е необходимо тази директива да се приведе в съответствие.(4) Следва да се вземат под внимание спецификациите и техниките за анализ на подсладителите, определени в Codex Alimentarius от Смесения ФАО/СЗО експертен комитет по хранителните добавки (СЕКХД).(5) Мерките, предвидени в настоящата директива, са в съответствие със становището на Постоянния комитет по храните,ПРИЕ НАСТОЯЩАТА ДИРЕКТИВА:Член 1В приложението към Директива 95/31/EО текстът, отнасящ се до E 421 — манитол, и E 965 (ii) — малтитолов сироп, се заменя с текста в приложението към настоящата директива.Член 2Държавите-членки въвеждат преди 30 юни 2001 г. законовите, подзаконовите и административните разпоредби, необходими за спазване на настоящата директива. Те незабавно информират Комисията за това.Когато държавите-членки приемат такива разпоредби, в последните се отбелязва позоваването на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден от датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 26 юли 2000 година.За КомисиятаDavid ByrneЧлен на Комисията[1] ОВ L 40, 11.2.1989 г., стр. 27.[2] ОВ L 237, 10.9.1994 г., стр. 1.[3] ОВ L 237, 10.9.1994 г., стр. 3.[4] ОВ L 48, 19.2.1997 г., стр. 16.[5] ОВ L 178, 28.7.1995 г., стр. 1.[6] ОВ L 257, 19.9.1998, стр. 35.--------------------------------------------------20000726ПРИЛОЖЕНИЕ"E 421 МАНИТОЛ1.МанитолСиноними | D-манитол |Определение | Манитолът се получава чрез каталитично хидриране на смес от глюкоза и фруктоза, получена от инвертна захар |Химическо наименование | D-манитол |Einecs | 200-711-8 |Химическа формула | C6H14O6 |Молекулно тегло | 182,2 |Състав | Не по-малко от 96,0 % D-манитол и не повече от 102 % на база изсушено вещество |Описание | Бял кристален прах, без мирис |ИдентификацияА. Разтворимост | Разтворим във вода, много слабо разтворим в етанол, практически неразтворим в етер |Б. Температурен интервал на топене | Между 164 °С и 169 °С |В. Тънкослойна хроматография | Издържа теста |Г. Специфична ротация | α 20D: от + 23° до + 25° (боратов разтвор) |Д. рН | Между 5 и 8 Прибавя се 0,5 ml наситен разтвор на калиев хлорид към 10 ml 10 % тегло/обем разтвор на пробата и след това се измерва рН |ЧистотаЗагуба при сушене | Не повече от 0,3 % (при 105 °С, 4 часа) |Редуктивни захари | Не повече от 0,3 % (като глюкоза) |Общо захари | Не повече от 1 % (като глюкоза) |Сулфатна пепел | Не повече от 0,1 % |Хлориди | Не повече от 70 mg/kg |Сулфати | Не повече от 100 mg/kg |Никел | Не повече от 2 mg/kg |Олово | Не повече от 1 mg/кг |2.Манитол, произведен чрез ферментацияСиноними | D-манитол |Определение | Манитолът може също да бъде получен посредством прекъсната ферментация при аеробни условия от конвенционален щам на дрождите Zygosaccharomyces rouxii |Химическо наименование | D-манитол |Einecs | 200-711-8 |Химическа формула | C6H14O6 |Молекулно тегло | 182,2 |Състав | Не по-малко от 99 % на база изсушено вещество |Описание | Бял кристален прах, без мирис |ИдентификацияА. Разтворимост | Разтворим във вода, много слабо разтворим в етанол, практически неразтворим в етер |Б. Температурен интервал на топене | Между 164 °С и 169 °С |В. Тънкослойна хроматография | Издържа теста |Г. Специфична ротация | α 20D: от + 23° до + 25° (боратов разтвор) |Д. рН | Между 5 и 8 Прибавя се 0,5 ml наситен разтвор на калиев хлорид към 10 ml 10 % тегло/обем разтвор на пробата и след това се измерва рН |ЧистотаАрабитол | Не повече от 0,3 % |Загуба при сушене | Не повече от 0,3 % (105 °С, 4 часа) |Редуциращи захари | Не повече от 0,3 % (като глюкоза) |Общо захари | Не повече от 1 % (като глюкоза) |Сулфатен прах | Не повече от 0,1 % |Хлориди | Не повече от 70 mg/kg |Сулфати | Не повече от 100 mg/kg |Олово | Не повече от 1 mg/kg |Аеробни мезофилни бактерии | Не повече от 103/g |Колиформи | Отрицателно в 10 g |Salmonella | Отрицателно в 10 g |E. coli | Отрицателно в 10 g |Staphylococcus aureus | Отрицателно в 10 g |Pseudomonas aeruгinosa | Отрицателно в 10 g |Плесени | Не повече от 100/g |Дрожди | Не повече от 100/g" |"E 965 (ii) МАЛТИТОЛОВ СИРОПСиноними | Глюкозов сироп с високо съдържание на хидрирана малтоза, хидриран глюкозов сироп |Определение | Смес, състояща се предимно от малтитол със сорбитол и хидрирани олиго- и полизахариди. Получава се посредством каталитично хидриране на глюкозов сироп с високо съдържание на малтоза. Търговският продукт се предлага и като сироп, и като твърд продукт. |Състав | Съдържа не по-малко от 99 % от всички хидрирани захариди на безводна база и не по-малко от 50 % малтитол на безводна база. |Описание | Безцветна и без мирис бистра вискозна течност или бяла кристална маса |ИдентификацияА. Разтворимост | Силно разтворим във вода, слабо разтворим в етанол |Б. Тънкослойна хроматография | Издържа теста |ЧистотаВода | Не повече от 31 % (метод на Карл Фишер) |Редуциращи захари | Не повече от 0,3 % (като глюкоза) |Сулфатна прах | Не повече от 0,1 % |Хлориди | Не повече от 50 mg/kg |Сулфати | Не повече от 100 mg/kg |Никел | Не повече от 2 mg/kg |Олово | Не повече от 1 mg/kg" |--------------------------------------------------


title: Директива 2003/72/ЕО на Съвета от 22 юли 2003 година за допълване на Устава на Европейското кооперативно дружество относно участието на работниците и служителите

text:
Важна правна забележка

|

32003L0072

Официален вестник n° L 207 , 18/08/2003 стр. 0025 - 0036 специално чешко издание глава 05 том 04 стр. 338  - 349 специално испанско издание глава 05 том 04 стр. 338  - 349 специално унгарско издание глава 05 том 04 стр. 338  - 349 специално литвийско издание глава 05 том 04 стр. 338  - 349 LV.ES глава 05 том 04 стр. 338  - 349 MT.ES глава 05 том 04 стр. 338  - 349 PL.ES глава 05 том 04 стр. 338  - 349 SK.ES глава 05 том 04 стр. 338  - 349 специално словенско издание глава 05 том 04 стр. 338  - 349

		20030722Директива 2003/72/ЕО на Съветаот 22 юли 2003 годиназа допълване на Устава на Европейското кооперативно дружество относно участието на работниците и служителитеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Европейския икономически и социален комитет [3],като има предвид, че:(1) За да се постигнат целите на Договора, Регламент (ЕО) № 1435/2003 на Съвета [4], установява Устава на Европейското кооперативно дружество (ЕКД).(2) Горепосоченият регламент има за цел създаването на единна правна рамка, в която кооперациите и другите дружества, и физическите лица от различни държави-членки да могат да планират и реорганизират стопанската си дейност си под формата на кооперация на общностно равнище.(3) За да се насърчи постигането на социалните цели на Общността, следва да се приемат специални разпоредби, особено в областта на участието на работниците и служителите, които да имат за цел да гарантират, че учредяването на ЕКД няма да доведе до изчезване или намаляване на практиките на участие на работниците и служителите, които съществуват в дружествата, участващи в учредяването на ЕКД. Тази цел следва да се осъществи чрез създаването на система от правила в тази област, които да допълнят разпоредбите на Регламент (ЕО) № 1435/2003.(4) Предвид това, че целите на предложеното действие, както са посочени по-горе, не могат да бъдат постигнати в достатъчна степен от държавите-членки, доколкото целта е да се установи система от правила за участието на работници и служители, приложими към ЕКД и поради това могат, предвид мащаба и въздействието на предложеното действие, да бъдат по-добре осъществени на общностно равнище, Общността може да приеме мерки в съответствие с принципа на субсидиарност, определен в член 5 на Договора. В съответствие с принципа на пропорционалност, определен в същия член, настоящата директива не надхвърля необходимото за постигането на тези цели.(5) Голямото разнообразие от правила и практики, които съществуват в държавите-членки по отношение на начина, по който представителите на работниците и служителите участват във вземането на решения, прави нецелесъобразно установяването на единен европейски модел на участие на работниците и служителите, приложим за ЕКД.(6) Редът и условията за информиране и консултиране на транснационално равнище следва да бъдат осигурени във всички случаи на създаване на ЕКД, както и необходимото привеждане в съответствие на ЕКД, учредени ex novo, когато това е оправдано от техния размер с оглед на наетите лица.(7) Ако съществуват права на участие в едно или повече дружества, които учредяват ЕКД, те следва по принцип да се запазят чрез прехвърлянето им на ЕКД след учредяването му, освен ако страните не решат друго.(8) Конкретният ред и условия за информиране и консултиране на работниците и служителите на транснационално равнище, както и, при необходимост, участието, доколкото то съществува, би следвало да бъдат определени за всяко ЕКД преди всичко чрез споразумение между заинтересованите страни или, ако няма такова, чрез прилагането на система от субсидиарни правила.(9) Държавите-членки следва да имат право да не прилагат стандартните правила, отнасящи се до участието в случай на сливане, предвид разнообразието от национални системи за участие на работниците и служителите. Съществуващите системи и практики на участие на равнище на участващите дружества, при необходимост, следва да се запазят в този случай чрез привеждане в съответствие на правилата за регистрация.(10) Правилата за гласуване в специалния орган, представляващ работниците и служителите за целите на преговорите, в частност, при сключване на договори, предвиждащи равнище на участие, по-ниско от съществуващото в едно или повече участващи дружества, следва да бъдат пропорционални на риска от изчезване или отслабване на съществуващите системи и практики на участие. Този риск е по-голям в случая на ЕКД, учредено чрез преобразуване или сливане, отколкото чрез създаване на ex novo ЕКД.(11) При отсъствието на споразумение след провеждане на преговори между представители на работниците и служителите и компетентните органи на участващите дружества, следва да се предвидят някои стандартни разпоредби, които да се прилагат за ЕКД след учредяването му. Тези стандартни разпоредби следва да осигурят ефективни практики на транснационално информиране и консултиране на работници и служители, както и тяхното участие в съответните органи на ЕКД, ако такова участие е съществувало преди учредяването му в участващите дружества.(12) Когато прилагането на гореспоменатите процедури за участващите дружества в ex novo ЕКД не може да бъде оправдано поради малкия им размер с оглед на наетите лица, ЕКД следва да се подчинява на националните правила за участие на работниците и служителите, които са в сила в държавата-членка, където установява седалището си или в държавите-членки, където има дъщерни дружества или клонове. Това не би следвало да засяга задължението на вече учредено ЕКД да прилага тези процедури, ако значителен брой работници и служители пожелаят това.(13) Специални разпоредби следва да се прилагат за участието на работниците и служителите в общите събрания, доколкото националните законодателства го позволяват. Прилагането на тези разпоредби не изключва прилагането на други форми на участие, както предвижда настоящата директива.(14) Държавите-членки следва да гарантират чрез съответни разпоредби, че в случай на структурни промени след създаването на ЕКД, условията за участие на работниците и служителите могат, при необходимост, да бъдат предоговаряни.(15) Следва да се предвиди представителите на работниците и служителите, действащи в рамките на настоящата директива, при изпълнение на техните функции да се ползват от същата защита и гаранции като тези, предвидени за представителите на работниците и служителите от законодателството и/или практиката на страната, в която се полага трудът. Те не следва да бъдат обект на дискриминация, включително на тормоз, поради законното упражняване на техните дейности и би следвало да се ползват с адекватна защита по отношение на уволнение и други санкции.(16) Поверителността на чувствителна информация следва да се запази дори след изтичане на мандата на представителите на работниците и служителите, като следва да се предвиди разпоредба, позволяваща на компетентния орган на ЕКД да не предоставя информация, която сериозно би нарушила функционирането на ЕКД, ако бъде направена публично достояние.(17) Когато ЕКД, негови дъщерни дружества и клонове попадат в приложното поле на Директива 94/45/ЕО на Съвета от 22 септември 1994 г. относно създаването на Европейски работнически съвет или на процедура в предприятия с общностно измерение и групи предприятия с общностно измерение за целите на информирането и консултациите с работници и служители [5], разпоредбите на настоящата директива и разпоредбите, които я въвеждат в националното законодателство, не следва да се прилагат за него, нито за неговите дъщерни дружества и клонове, освен ако специалният орган за преговори реши да не започва преговори или да прекрати вече започнати преговори.(18) Настоящата директива не следва да засяга други съществуващи права, свързани с участието, и не засяга непременно други съществуващи структури за представителство, предвидено от правото на Общността и от националното право и практики.(19) Държавите-членки следва да вземат съответни мерки при неспазване на определените в настоящата директива задължения.(20) Договорът не е предоставил на Общността необходимите правомощия за приемане на настоящата директива извън тези, предвидени в член 308.(21) Основен принцип и заявена цел на настоящата директива е да се гарантират придобитите права на работниците и служителите по отношение на участието в решенията на дружеството. Правата на работниците и служителите, които са в сила преди учредяването на ЕКД, следва да служат за основа по отношение на правата на работниците и служителите на участие в ЕКД (принципът "преди-след"). Впоследствие този подход следва да се прилага не само към първоначалното учредяване на ЕКД, но и към структурните промени в съществуващо ЕКД и към дружества, засегнати от процесите на структурни промени. За тази цел, когато седалището на ЕКД се премества от една държава-членка в друга, работниците и служителите следва да продължат да се ползват от правата на участие поне на същото ниво. Освен това, ако прагът за участие на работниците и служителите, е достигнат или надхвърлен след регистрацията на ЕКД, тези правила следва да се прилагат по същия начин, по който те биха се прилагали, ако прагът е бил достигнат или надхвърлен преди регистрацията.(22) Държавите-членки могат да предвидят представителите на синдикатите да могат да бъдат членове на специалния орган за преговори, независимо дали са работници и служители на дружество, участващо в ЕКД. Държавите-членки следва в този контекст, в частност, да могат да въведат това право в случаи, когато синдикалните представите имат правото да бъдат членове и да гласуват в надзорните или административните органи на дружеството, в съответствие с националното законодателство.(23) В редица държави-членки участието на работници и служители и други аспекти на индустриалните отношения се основават едновременно на националното законодателство и на практиката, която, в този контекст, се счита, че обхващат също колективните трудови договори на отделните национални, секторни и/или дружествени равнища,ПРИЕ НАСТОЯЩАТА ДИРЕКТИВА:РАЗДЕЛ IОБЩИ РАЗПОРЕДБИЧлен 1Цел1. Настоящата директива регулира участието на работниците и служителите в управлението на Европейските кооперативни дружества (наричани по-нататък ЕКД), посочени в Регламент (ЕО) № 1435/2003.2. За тази цел условията за участието на работниците и служителите се установяват във всяко ЕКД в съответствие с процедурата за преговори, посочена в членове 3—6 или при обстоятелствата, определени в членове 7 и 8, в съответствие с приложението.Член 2ОпределенияПо смисъла на настоящата директива:а) "ЕКД" означава кооперативно дружество, учредено в съответствие с Регламент (ЕО) № 1435/2003;б) "участващи юридически лица" означава дружества по смисъла на член 48, втори параграф от Договора, включително кооперациите, както и юридическите лица, учредени в съответствие с и регулирани от законодателството на държава-членка, които участват пряко в учредяването на ЕКД;в) "дъщерно дружество" на участващо юридическо лице или на ЕКД означава предприятие, над което това юридическо дружество или ЕКД упражнява господстващо влияние по смисъла на член 3, параграфи 2—7 на Директива 94/45/ЕО;г) "съответното дъщерно дружество или клон" означава дъщерно дружество или клон на участващо юридическо лице, което се предвижда да стане дъщерно дружество или клон на ЕКД при учредяването му;д) "представители на работниците и служителите" означава представителите на работниците и служителите, предвидени в националното законодателство и/или практика;е) "представителен орган" означава органът, представляващ работниците и служителите, учреден съгласно споразуменията, посочени в член 4, или съгласно разпоредбите на приложението с цел информиране и консултиране на работниците и служителите на ЕКД и неговите дъщерни дружества и клонове, намиращи се в Общността и, при необходимост, упражняване на правата на участие, свързани с ЕКД;ж) "специален орган за преговори" означава създаденият в съответствие с член 3 орган, имащ за цел да преговаря с компетентния орган на участващите юридически лица относно реда и условията на участие на работниците и служителите в ЕКД;з) "участие на работниците и служителите" означава информирането, консултирането, участието и всеки друг механизъм, чрез който представителите на работниците и служителите могат да упражняват влияние върху решенията, които се вземат в предприятието;и) "информиране" означава информиране на представителния орган на работниците и служителите и/или представителите на работниците и служителите от компетентния орган на ЕКД по въпроси, които се отнасят до самото ЕКД и всяко от дъщерните му дружества или клонове, намиращи се в друга държава-членка, или по въпроси, които надхвърлят правомощията на органите, които вземат решения, в една държава-членка в момент, по начин и със съдържание, които позволяват на представителите на работниците и служителите да оценят в детайли евентуалното въздействие и, ако е целесъобразно, да подготвят консултации с компетентния орган на ЕКД;й) "консултиране" означава установяването на диалог и обмен на възгледи между представителния орган на работниците и служителите и/или представителите на работниците и служителите и компетентния орган на ЕКД в момент, по начин и със съдържание, които позволяват на представителите на работниците и служителите, въз основа на предоставената информация да изразят становището си по предвижданите от компетентния орган мерки, което може да се вземе предвид в процеса на вземане на решения в ЕКД;к) "участие" означава влиянието, което има представителният орган на работниците и служителите и/или представителите на работниците и служителите в управлението на юридическо лице:- като упражняват правото си да избират или да определят някои от членовете на надзорния или административен орган на юридическото лице, или- като упражняват правото си да препоръчват определянето на част или на всички членовете на надзорния или административен орган на юридическото лице и/или да се противопоставят на това.РАЗДЕЛ IIПРОЦЕДУРА ЗА ПРЕГОВОРИ, ПРИЛОЖИМА КЪМ ЕКД, УЧРЕДЕНИ ОТ ПОНЕ ДВЕ ЮРИДИЧЕСКИ ЛИЦА ИЛИ ЧРЕЗ ПРЕОБРАЗУВАНЕЧлен 3Създаване на специален орган за преговори1. Когато управителните или административните органи на юридическите лица изготвят проект за учредяване на ЕКД, те вземат във възможно най-кратък срок необходимите мерки, включително предоставяне на информация за идентичността на участващите юридически лица и дъщерните дружества и клонове, както и за броя на техните работници и служители, с цел започване на преговори с представителите на работниците и служителите на юридическите лица относно реда и условията за участие на работниците и служителите в ЕКД.2. За тази цел се създава специален орган за преговори, представляващ работниците и служителите на участващите юридически лица и съответните дъщерни дружества или клонове, в съответствие със следните изисквания:а) при избирането или определянето на членовете на специалния орган за преговори се осигурява, че:i) тези членове са избрани или посочени пропорционално на броя на работниците и служителите, наети във всяка държава-членка от участващите юридически лица, като се отпуска за всяка държава-членка едно място за всеки дял от работниците и служителите, наети в тази държава-членка, който представлява 10 % от броя на работниците и служителите, наети във всички държави-членки, взети заедно, или част от този дял;ii) в случай на ЕКД, учредено чрез сливане, присъствуват други допълнителни членове от всяка държава-членка, доколкото е необходимо да се гарантира, че специалният орган за преговори включва поне по един член, представляващ всяка участваща кооперация, която е регистрирана и е наела работници и служители в тази държава-членка и която е предвидено да престане да съществува като отделно юридическо лице след регистрирането на ЕКД, доколкото:- броят на допълнителните членове не превишава 20 % от броя на определените съгласно i) членове, и- съставът на специалния орган за преговори не включва двойно представителство на съответните работници и служители.Ако броят на тези кооперации е по-голям от броя на допълнителните свободни места в съответствие с първа алинея, тези допълнителни места се разпределят между кооперациите на различните държави-членки в низходящ ред съгласно броя на наетите в тях работници и служители;б) държавите-членки определят начина за избирането или определянето на членовете на специалния орган за преговори, които следва да бъдат избрани или определени на тяхна територия. Те вземат необходимите мерки, доколкото е възможно, тези членове да включват поне един представител на всяко участващо юридическо лице, което има работници и служители в съответната държава-членка. Тези мерки не следва да увеличават общия брой на членовете. Използваните методи за предлагането, определянето или избирането на представители на работниците и служителите следва да има за цел да насърчи балансираното представителство на мъжете и жените.Държавите-членки могат да предвидят, че тези членове могат да включват представители на синдикатите, независимо дали са наети от участващото юридическо лице или съответно дъщерно дружество или клон.Без да се засяга националното законодателство и/или практика, които определят праговете за създаване на представителен орган, държавите-членки предвиждат, че работниците и служителите в предприятията или клоновете, в които няма представители на работниците и служителите по независещи от тях причини, имат право да изберат или да определят членове на специалния орган за преговори.3. Специалният орган за преговори и компетентните органи на участващите юридически лица определят с писмено споразумение условията за участие на работниците и служителите в ЕКД.За тази цел компетентните органи на участващите юридически лица информират специалния орган за преговори за проекта и действителното развитие на процеса за учредяването на ЕКД до неговото регистриране.4. При условията на параграф 6, специалният орган за преговори взема решенията си с абсолютно мнозинство на членовете си, при условие че това мнозинство представлява също абсолютното мнозинство на работниците и служителите. Всеки член има право на един глас. Въпреки това, ако резултатът от преговорите води до намаляване на правата на участие, изискваното мнозинство за решение за одобрение на такова споразумение представлява гласовете на две трети от членовете на специалния орган за преговори, представляващи най-малко две трети от работниците и служителите, включително гласовете на членовете, представляващи работниците и служителите, наети в поне две държави-членки:- в случай на ЕКД, учредено чрез сливане, ако участието обхваща най-малко 25 % от общия брой на работниците и служителите, наети от участващите кооперации, или- в случай на ЕКД, учредено по всякакъв друг начин, ако участието обхваща най-малко 25 % от общия брой на работниците и служителите на участващите юридически лица.Намаляване на правата на участие означава дял от членовете на органите на ЕКД по смисъла на член 2, буква к), по-малък от най-големия дял, съществуващ в участващите юридически лица.5. За целите на преговорите, специалният орган за преговори може да поиска съдействието на експерти по свой избор при осъществяване на своята работа, например представители на съответни синдикални организации на общностно равнище. Тези експерти могат да присъстват в качеството си на консултанти на тези заседания за преговори по искане на специалния орган за преговори, ако е целесъобразно, с цел да се насърчава сближаването и последователността на общностно равнище. Специалният орган за преговори може да реши да информира представителите на съответни външни организации, включително синдикатите, за започването на преговорите.6. Специалният орган за преговори може да реши, с предвиденото във втора алинея мнозинство, да не започва преговори или да преустанови преговори, които вече са започнати, и да се позове на правилата за информиране и консултиране, които са в сила в държавите-членки, където ЕКД има работници и служители. Това решение прекратява процедурата за сключване на споразумението, посочено в член 4. Когато се вземе такова решение, не се прилага нито една разпоредба от приложението.Изискваното мнозинство за решаване да не се започнат или да се преустановят преговорите представлява гласовете на две трети от членовете, представляващи най-малко две трети от работниците и служителите, включително гласовете на членовете, представляващи работниците и служителите, наети в най-малко две държави-членки.В случай на ЕКД, учредено чрез преобразуване, този параграф не се прилага, ако има участие в кооперацията, която следва да бъде преобразувана.Специалният орган за преговори се свиква отново по писмената молба на най-малко 10 % от работниците и служителите на ЕКД, неговите дъщерни дружества и клонове, или техните представители, най-рано две години след датата на горепосоченото решение, освен ако страните не се договорят да подновят преговорите възможно най-бързо. Ако специалният орган за преговори реши да поднови преговорите с управлението, но в резултат на тези преговори не се постигне споразумение, не се прилага нито една от разпоредбите на приложението.7. Разходите, свързани с функционирането на специалния орган за преговори и, най-общо, с преговорите, се поемат от участващите юридически лица, така че да позволят на специалния орган за преговори да изпълнява задачите си по подходящ начин.В изпълнение на този принцип, държавите-членки могат да определят бюджетни правила относно функционирането на специалния орган за преговори. С тези правила може, по-конкретно, да се ограничи поемането на финансовата издръжка до тази само на един експерт.Член 4Съдържание на споразумението1. Компетентните органи на участващите юридически лица и специалната група за преговори преговарят в дух на сътрудничество с цел да постигнат споразумение относно условията за участие на работниците и служителите в ЕКД.2. Без да се засяга автономността на страните и при условията на параграф 4 споразумението, посочено в параграф 1, между компетентните органи на участващите юридически лица и специалния орган за преговори определя:а) приложното поле на споразумението;б) състава, броя на членовете и разпределението на местата за представителния орган, който ще бъде партньор в преговорите с компетентния орган на ЕКД във връзка с условията за информиране и консултации на работниците и служителите на ЕКД и на неговите дъщерни дружества или клонове;в) функциите на представителния орган и процедурата за информиране и консултирането му;г) честотата на провеждане на заседания на представителния орган;д) финансовите и материалните средства, които следва да се предоставят на представителния орган;е) в случаите, когато по време на преговорите страните решат да установят една или повече процедури за информиране и консултиране наместо създаване на представителен орган — условията за прилагането на тези процедури;ж) в случаите, когато по време на преговорите страните решат да установят условията за участие — съдържанието на разпоредбите, включително (при необходимост) броя на членовете на административния или надзорния орган на ЕКД, които работниците и служителите ще имат право да изберат, да определят, да препоръчат или да отхвърлят, процедурите за избиране, определяне, препоръчване или отхвърляне на такива членове от работниците и служителите, както и правата на тези членове;з) датата на влизане в сила на споразумението и неговия срок, случаите, при които споразумението следва да се предоговори, и процедурата за предоговаряне, включително, ако това е необходимо, когато след създаването на ЕКД, настъпват структурни промени в ЕКД, неговите дъщерни дружества и клонове.3. Споразумението не се подчинява, освен ако в него не е предвидено друго, на стандартните правила, посочени в приложението.4. Без да се засяга член 15, параграф 3, буква а), по отношение на ЕКД, учредено чрез преобразуване, споразумението предвижда равнище на всички елементи на участието на работниците и служителите, което да е поне същото като това, което съществува в кооперацията, която се преобразува в ЕКД.5. Споразумението може да определи условията за оправомощаване на работниците и служителите да участват в общите събрания или в секторните или браншови събрания в съответствие с член 9 от настоящата директива и член 59, параграф 4 на Регламент (ЕО) № 1435/2003.Член 5Продължителност на преговорите1. Преговорите започват незабавно след създаването на специалния орган за преговори и могат да продължат през следващите шест месеца.2. Страните могат да решат по общо споразумение да продължат преговорите след посочения в параграф 1 срок до общо една година от създаването на специалния орган за преговори.Член 6Приложимо законодателство към процедурата за преговориОсвен ако не е предвидено друго в настоящата директива, законодателството, приложимо към процедурата за преговори, предвидена в членове 3, 4 и 5, е това на държавата-членка, в която ще се намира седалището на ЕКД.Член 7Стандартни разпоредби1. За да постигнат целта, посочена в член 1, държавите-членки определят стандартни правила за участието на работниците и служителите, които следва да отговарят на изискванията на разпоредбите, определени в приложението.Стандартните правила, определени от законодателството на държавата-членка, в която ще бъде седалището на ЕКД, са приложими от датата на учредяване на ЕКД:а) когато страните се споразумеят за това; илиб) когато в срока, посочен в член 5, не е постигнато споразумение; и:- компетентният орган на всяко от участващите юридически лица реши да приеме прилагането на стандартните правила по отношение на ЕКД и по такъв начин да продължи регистрирането на ЕКД, и- специалният орган за преговори не е взел предвиденото в член 3, параграф 6 решение.2. От друга страна, стандартните правила, определени от националното законодателство на държавата-членка по регистрация в съответствие с част 3 от приложението, се прилагат само:а) по отношение на ЕКД, учредено чрез преобразуване — ако правилата на държава-членка, отнасящи се до участието на работниците и служителите в административния или надзорен орган, се прилагат за кооперацията, преобразувана в ЕКД;б) по отношение на ЕКД, учредено чрез сливане:- ако преди регистрацията на ЕКД са се прилагали една или повече форми на участие в една или повече от участващите кооперации, като са обхващали най-малко 25 % от общия брой на работниците и служителите, наети от тях, или- ако преди регистрацията на ЕКД са се прилагали една или повече форми на участие в една или повече от участващите кооперации, като са обхващали най-малко 25 % от общия брой на работниците и служителите, наети от тях, и ако специалният орган за преговори реши така;в) по отношение на ЕКД, учредено по всякакъв друг начин:- ако преди регистрацията на ЕКД са се прилагали една или повече форми на участие в едно или повече от участващите юридически лица, като са обхващали най-малко 50 % от общия брой на работниците и служителите, наети от тях, или- ако преди регистрацията на ЕКД са се прилагали една или повече форми на участие в едно или повече от участващите юридически лица, като са обхващали най-малко 50 % от общия брой на работниците и служителите, наети от тях, и ако специалният орган за преговори реши така.Ако е имало повече от една форма на участие в различните участващи юридически лица, специалният орган за преговори решава кои от тези форми следва да бъдат установени в ЕКД. Държавите-членки могат да определят правилата, които са приложими при отсъствието на решение по въпроса за ЕКД, регистрирано на тяхна територия. Специалният орган за преговори информира компетентните органи на участващите юридически лица за взетите решения съгласно настоящия параграф.3. Държавите-членки могат да предвидят стандартните правила, посочени в част 3 на приложението, да се прилагат само в предвидения в параграф 2, буква б), случай.РАЗДЕЛ IIIРАЗПОРЕДБИ, КОИТО СЕ ПРИЛАГАТ ЗА ЕКД, УЧРЕДЕНИ ИЗКЛЮЧИТЕЛНО ОТ ФИЗИЧЕСКИ ЛИЦА ИЛИ ОТ ЕДНО ЮРИДИЧЕСКО ЛИЦЕ И ФИЗИЧЕСКИ ЛИЦАЧлен 81. В случая на ЕКД, учредено изключително от физически лица или от едно юридическо лице и физически лица, които общо са наели на-малко 50 работници и служители в най-малко две държави-членки, се прилагат разпоредбите на членове 3—7.2. В случая на ЕКД, учредено изключително от физически лица или от едно юридическо лице и физически лица, които общо са наели на-малко 50 работници и служители в най-малко две държави-членки, участието на работниците и служителите се урежда от следните разпоредби:- в самото ЕКД се прилагат разпоредбите на държавата-членка, в която се намира седалището на ЕКД и които са приложими към дружества от същия вид,- в нейните дъщерни дружества и клонове се прилагат разпоредбите на държавата-членка, в която се намират дъщерните дружества и клонове и които са приложими за дружества от същия вид.В случай на прехвърляне на седалището от една държава-членка в друга на ЕКД, което се урежда от правилата за участие, продължава да се прилага поне същото равнище на права на участие на работниците и служителите.3. Ако след регистрацията на ЕКД, посочена в параграф 2, най-малко една трета от общия брой на работниците и служителите на ЕКД и неговите дъщерни дружества и клонове в най-малко две различни държави-членки поискат това, или ако общият брой на работниците и служителите достигне или превиши 50 работници и служители в най-малко две държави-членки, разпоредбите на членове 3—7 се прилагат mutatis mutandis. В този случай думите "участващи юридически лица" и "съответните дъщерни дружества или клонове" се заменят с думите "ЕКД" и съответно "дъщерни дружества или клонове на ЕКД".РАЗДЕЛ IVУЧАСТИЕ В ОБЩИ СЪБРАНИЯ ИЛИ СЕКТОРНИ ИЛИ БРАНШОВИ СЪБРАНИЯЧлен 9В границите, определени в член 59, параграф 4 на Регламент (ЕО) № 1435/2003, работниците и служителите на ЕКД и/или техните представители ще имат право да участват с право на глас в общото събрание или в секторни или браншови събрания, ако има такива, при следните обстоятелства:1. когато страните решат така в споразумението, посочено в член 4; или2. когато една кооперация, регулирана от система от този вид, се преобразува в ЕКД; или3. когато, в случая на ЕКД, учредено по друг начин, освен преобразуване, участваща кооперация е била регулирана от система от този вид, и:i) страните не могат да постигнат споразумение по смисъла на член 4 в срока, определен в член 5; иii) член 7, параграф 1, буква б), и част 3 от приложението се прилага; иiii) участващата кооперация, регулирана от система от този вид, има преди регистрацията на ЕКД най-голямо действащо дялово участие по смисъла на член 2, буква к) от съответните участващи кооперации.РАЗДЕЛ VРАЗНИ РАЗПОРЕДБИЧлен 10Запазване и поверителност1. Държавите-членки предвиждат, че членовете на специалния орган за преговори или представителният орган, както и експертите, които ги подпомагат, нямат право да разкриват на трети лица информация, която им е била съобщена като поверителна.Същото се отнася за представителите на работниците и служителите в рамките на процедурата за информиране и консултиране.Това задължение продължава да се прилага, независимо къде могат да се намират съответните лица, дори след изтичане на техния мандат.2. Всяка държава-членка предвижда, че в конкретни случаи и при условията и ограниченията, определени от националното законодателство, надзорният или административният орган на ЕКД или на участващо юридическо лице, учредено на нейна територия, не е задължен да съобщава информация, когато нейният характер е такъв, че съгласно обективни критерии нейното разгласяване би увредило сериозно функционирането на ЕКД (или съответно - на участващото юридическо лице) или неговите дъщерни дружества или клонове или би засегнало интересите им.Държава-членка може да направи това освобождаване предмет на предварително административно или съдебно разрешение.3. Всяка държава-членка може да предвиди особени разпоредби, които се прилагат за ЕКД, учредени на нейна територия, които извършват пряко и основно дейността си с цел идеологическо ръководство, свързано с информацията и изразяването на мнение, при условие че към датата на приемане на настоящата директива в националното законодателство вече съществуват такива разпоредби.4. Когато прилагат параграфи 1, 2 и 3, държавите-членки предвиждат процедури за административно и съдебно обжалване, които представителите на работниците и служителите могат да започнат, когато надзорният или административният орган на ЕКД или на участващо юридическо лице изисква поверителност или не предоставя информация.Тези процедури могат да включват мерки, предназначени да защитят поверителността на въпросната информация.Член 11Функциониране на представителния орган и на процедурата за информиране и консултиране на работниците и служителитеКомпетентният орган на ЕКД и представителният орган на работниците и служителите работят в дух на сътрудничество, като отчитат насрещните права и задължения.Същото се отнася за сътрудничеството между надзорния или административния орган на ЕКД и представителите на работниците и служителите в рамките на процедурата за информиране и консултиране на работниците и служителите.Член 12Закрила на представителите на работниците и служителитеЧленовете на специалния орган за преговори, членовете на представителния орган, представителите на работниците и служителите, които изпълняват функциите си в рамките на процедурата за информиране и консултиране и представителите на работниците и служителите в надзорния или административния орган на ЕКД, които са работници и служители на ЕКД, на нейните дъщерни дружества или клонове или на участващо юридическо лице, се ползват при изпълнение на техните функции със същата защита и гаранции, предвидени по отношение на представителите на работниците и служителите от законодателството и/или националната практика, които са в сила в страните, в които те са наети.Това се прилага, по-конкретно, за участието в заседанията на специалния орган за преговори или представителния орган, във всяко друго заседание, организирано в рамките на споразумението, посочено в член 4, параграф 2, буква е), или всяко заседание на надзорния или административния орган, както и за изплащането на заплатата за членовете, които са част от персонала на участващо юридическо лице или на ЕКД или на неговите дъщерни дружества или клонове за периода на отсъствието им, необходимо за изпълнението на техните функции.Член 13Злоупотреба с процедуритеДържавите-членки вземат съответни мерки в съответствие с правото на Общността, за да се предотврати злоупотреба на ЕКД с цел да лишат работниците и служителите от права на участие на работниците и служителите или да откаже такива права.Член 14Съобразяване с настоящата директива1. Всяка държава-членка осигурява управлението на клоновете на ЕКД и надзорните и административните органи на дъщерните дружества и на участващите юридически дружества, които се намират на нейна територия и представителите на работниците и служителите или, според случая, самите работници, да спазват задълженията, посочени в настоящата директива, независимо дали седалището на ЕКД се намира на нейна територия.2. Държавите-членки предвиждат съответни мерки в случай на несъобразяване с настоящата директива; в частност те гарантират, че съществуват административни или правни процедури, които позволяват да се постигне изпълнението на задълженията, произтичащи от настоящата директива.Член 15Връзка между настоящата директива и други разпоредби1. Когато ЕКД е предприятие с общностно измерение или контролиращо предприятие на група предприятия с общностно измерение по смисъла на Директива 94/45/ЕО или на Директива 97/74/ЕО на Съвета от 15 декември 1997 г. за разпростиране на горепосочената директива по отношение на Обединеното кралство [6], разпоредбите на тези директиви и разпоредбите за въвеждането им в националното законодателство не се прилагат за тях, нито за техните дъщерни дружества.Въпреки това, когато специалният орган за преговори реши в съответствие с член 3, параграф 6, да не започва преговори или да прекрати вече започнати преговори, се прилага Директива 94/45/ЕО или Директива 97/74/ЕО и разпоредбите, които ги въвеждат в националното законодателство.2. Предвидените от националното законодателство и/или практика разпоредби за участие на работниците и служителите в органите на дружество, различни от тези, които са предназначени да въведат в действие настоящата директива, не се прилагат за ЕКД, по отношение на които се прилагат членове 3—7.3. Настоящата директива не засяга:а) съществуващите права за участие на работниците и служителите, предвидени в националното законодателство и/или практика в държавите-членки, от които се ползват работниците и служителите на ЕКД и на неговите дъщерни дружества и клонове, извън участието в органите на ЕКД.б) разпоредбите за участие в органите, определени от националното законодателство и/или практика, приложими към дъщерните дружества на ЕКД или ЕКД, по отношение на които не се прилагат членове 3—7.4. За да се запазят правата, предвидени в параграф 3, държавите-членки могат да вземат необходимите мерки, за да гарантират запазването след регистрирането на ЕКД на структурите на представителство на работниците и служителите в участващи юридически лица, които ще престанат да съществуват като отделни юридически лица.Член 16Заключителни разпоредби1. Държавите-членки приемат законовите, подзаконовите и административните разпоредби, необходими, за да се съобразят с настоящата директива, не по-късно от 18 август 2006 г. или гарантират, че най-късно до тази дата социалните партньори въвеждат необходимите разпоредби чрез споразумение, като държавите-членки са длъжни да вземат всички необходими мерки, които да им позволят да гарантират по всяко време резултатите, наложени от настоящата директива. Те незабавно информират Комисията за това.2. Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Редът и условията за позоваване се определят от държавите-членки.Член 17Преглед от КомисиятаНе по-късно от 18 август 2009 г. Комисията, като се консултира с държавите-членки и социалните партньори на общностно равнище, прави преглед на прилагането на настоящата директива с цел да предложи необходими изменения на Съвета, ако е необходимо.Член 18Влизане в силаНастоящата директива влиза в сила в деня на публикуването ѝ в Официален вестник на Европейския съюз.Член 19АдресатиАдресати на настоящата директива са държавите-членки.Съставено в Брюксел на 22 юли 2003 година.За СъветаПредседателG. Alemanno[1] ОВ С 236, 31.8.1993 г., стр. 36.[2] ОВ С 42, 15.2.1993 г., стр. 75.[3] ОВ С 223, 31.8.1992 г., стр. 42.[4] ОВ L 207, 18.8.2003 г., стр. 1.[5] ОВ L 254, 30.9.1994 г., стр. 64. Директива, изменена с Директива 97/74/ЕО (ОВ L 10, 16.1.1998 г., стр. 22).[6] ОВ L 10, 16.1.1998 г., стр. 22.--------------------------------------------------20030722ПРИЛОЖЕНИЕСТАНДАРТНИ ПРАВИЛА(посочени в членове 7 и 8)Част 1: Състав на представителния орган на работниците и служителитеЗа да се постигне целта, посочена в член 1, и в случаите, предвидени в член 7, представителният орган се учредява в съответствие със следните правила:а) Представителният орган се състои от работници и служители на ЕКД и неговите дъщерни дружества и клонове, избрани и определени сред тях от представителите на работниците и служителите или, при отсъствие на такива, от всички работници и служители.б) Изборът или определянето на членове на представителния орган се извършва в съответствие с националното законодателство и/или практика.Държавите-членки определят правила, които да гарантират, че броят на членовете и разпределението на местата са приведени в съответствие по такъв начин, че да се отчитат промените, които настъпват в ЕКД в неговите дъщерни дружества и клонове. Начините, използвани за предлагане, определяне или избиране на представители на работниците и служителите трябва да имат за цел да се насърчи балансираното участие на мъжете и жените.в) Когато това се налага от числеността на представителния орган, той избира специален комитет измежду своите членове, който се състои от най-много трима члена.г) Представителният орган приема правилник за дейността си.д) Членовете на представителния орган се избират или определят пропорционално на броя на работниците и служителите, наети във всяка държава-членка от ЕКД и неговите дъщерни дружества или клонове, като за всяка държава-членка се отпуска едно място за всеки дял от работниците и служителите, наети в тази държава-членка, който представлява 10 % или част от този дял от броя на работниците и служителите, наети във всички държави-членки, взети заедно.е) Компетентният орган на ЕКД се уведомява за състава на представителния орган.ж) Най-късно четири години след учредяването му, представителният орган разглежда дали следва да започне преговори с цел сключване на споразумението, посочено в членове 4 и 7, или да продължи да прилага стандартните правила, приети в съответствие с настоящото приложение.Член 3, параграфи 4—7, и членове 4, 5 и 6 се прилагат mutatis mutandis, ако е взето решение да се постигне споразумение съгласно член 4, като в този случай терминът "специален орган за преговори" се заменя от "представителен орган". Когато при изтичане на крайния срок за приключване на преговорите споразумение не е сключено, първоначално приетите разпоредби в съответствие със стандартните правила продължават да се прилагат.Част 2: Стандартни правила за информиране и консултиранеКомпетенциите и правомощията на представителния орган, учреден в ЕКД, се уреждат от следните правила:а) Компетенциите на представителния орган се ограничават до въпроси, които се отнасят до самото ЕКД или всяко от неговите дъщерни дружества или клонове, намиращи се в друга държава-членка или които надхвърлят правомощията на управителните органи в отделна държава-членка.б) Без да се засягат провежданите съгласно буква в) заседания, представителният орган има право да бъде информиран и консултиран и за тази цел да се среща с компетентния орган на ЕКД най-малко веднъж годишно, въз основа на редовни доклади, изготвени от компетентния орган относно развитието на дейността на ЕКД и перспективите за развитие. Местните управителни органи се информират съответно.Компетентният орган на ЕКД представя на представителния орган дневния ред на заседанията на административния или, при необходимост, на управителния и надзорен орган, както и копия от всички документи, предоставени на общото събрание на неговите членове.Заседанието е свързано, в частност, със структурата, икономическото и финансово положение, вероятното развитие на дейността и на производството и продажбите, с инициативите, отнасящи се до корпоративната социална отговорност, ситуацията и вероятното развитие на заетостта, инвестициите и съществените промени, свързани с организацията, въвеждането на нови методи на работа или нови производствени процеси, прехвърляне на производство, сливания, намаляване на производствения капацитет или закриване на предприятия, клонове или съществени части от тях и колективни уволнения.в) Когато настъпят извънредни обстоятелства, които засягат интересите на работниците и служителите в значителна степен, по-конкретно в случай на преместване, прехвърляния, закриване на клонове или предприятия или колективни уволнения, представителният орган има право да бъде информиран. Представителният орган или специалният комитет, когато представителният орган реши така, в частност поради спешност, има право да се срещне по негово искане с компетентния орган на ЕКД или с всяко друго по-подходящо равнище на управление в ЕКД, което има правомощие да взема решение, за да бъде информиран и консултиран по мерките, които значително засягат интересите на работниците и служителите.Когато компетентният орган реши да не действа в съответствие с изразеното от представителния орган становище, този орган има право на още една среща с компетентния орган на ЕКД с оглед да се опита постигане на споразумение.В случай на заседание, организирано със специалния комитет, тези членове на представителния орган, които представляват работниците и служителите, които са пряко засегнати от въпросните мерки, също имат право да участват.Заседанията, посочени по-горе, не засягат прерогативите на компетентния орган.г) Държавите-членки могат да определят правила относно председателстването на заседанията за информиране и консултиране.Преди всяко заседание с компетентния орган на ЕКД, представителният орган или специалният комитет, при необходимост в разширен състав в съответствие с буква в), трета алинея, има право да заседава, без да присъстват представителите на компетентния орган.д) Без да се засяга член 10, членовете на представителния орган информират представителите на работниците и служителите на ЕКД и на неговите дъщерни дружества и клонове за съдържанието и резултатите от процедурата за информиране и консултиране.е) Представителният орган или специалният комитет може да бъде подпомаган от експерти по негов избор.ж) Доколкото е необходимо за изпълнението на техните задачи, членовете на представителния орган имат право на отсъствие от работа за обучение без загуба на заплата.з) Разходите на представителния орган се поемат от ЕКД, което предоставя на членовете на органа необходимите финансови и материални средства, които да им позволят да изпълняват задълженията си по подходящ начин.В частност ЕКД, освен ако не е уговорено друго, поема разходите по организирането на заседанията и превода, както и разходите за хотел и пътните разходи на членовете на представителния орган и на специалния комитет.В изпълнение на тези принципи държавите-членки могат да определят бюджетни правила относно работата на представителния орган. Те могат, в частност, да ограничат финансирането до поемане на финансовата издръжка само на един експерт.Част 3: Стандартни правила за участиеУчастието на работниците и служителите в ЕКД се урежда от следните правила:а) В случай на ЕКД, учредено чрез преобразуване, ако правилата на държавите-членки за участие на работниците и служителите в административния или надзорен орган са се прилагали преди регистрацията, всички елементи на участието на работниците и служителите продължават да се прилагат за ЕКД. За тази цел буква б) се прилага mutatis mutandis.б) В другите случаи на учредяване на ЕКД, работниците и служителите на ЕКД, на неговите дъщерни дружества и клонове и/или техният представителен орган имат правото да избират, определят, препоръчват или да се противопоставят на определянето на част от членовете от административния или надзорния орган на ЕКД, който е равен на най-високия дял в сила в съответните участващи дружества преди регистрацията на ЕКД.в) Ако нито едно от участващите юридически лица не е било регулирано от правила за участие преди регистрацията на ЕКД, то не е длъжно да постановява разпоредби за участие на работниците и служителите.г) Представителният орган решава относно разпределението на местата в административния или надзорен орган между членовете, представляващи работниците и служителите от различните държави-членки или относно начина, по който работниците и служителите на ЕКД могат да препоръчат или да се противопоставят на определянето на членове на тези органи, съгласно дела на работниците и служителите на ЕКД във всяка държава-членка. Ако работниците и служителите на една или повече държави-членки не са обхванати от този пропорционален критерий, представителният орган определя член от една от тези държави-членки, в частност държавата-членка по седалище на ЕКД, когато това е целесъобразно. Всяка държава-членка може да определи как местата, които са ѝ отпуснати в административния или надзорен орган, ще бъдат разпределени.д) Всеки член на административния член или, при необходимост, на надзорния орган на ЕКД, който е бил избран, определен или препоръчан от представителния орган или, в зависимост от обстоятелствата, от работниците и служителите, е пълноправен член със същите права и задължения, както членовете, които представляват членовете на кооперациите, включително право на глас.--------------------------------------------------


title: Директива на Съвета от 4 декември 1989 година относно ограничаването на шумовите емисии от граждански дозвукови реактивни самолети

text:
Важна правна забележка

|

31989L0629

Официален вестник n° L 363 , 13/12/1989 стр. 0027 - 0029 специално финландско издание: глава 7 том 3 стр. 0191  специално шведско издание: глава 7 том 3 стр. 0191  специално чешко издание глава 07 том 001 стр. 284  - 285 специално испанско издание глава 07 том 001 стр. 284  - 285 специално унгарско издание глава 07 том 001 стр. 284  - 285 специално литвийско издание глава 07 том 001 стр. 284  - 285 LV.ES глава 07 том 001 стр. 284  - 285 MT.ES глава 07 том 001 стр. 284  - 285 PL.ES глава 07 том 001 стр. 284  - 285 SK.ES глава 07 том 001 стр. 284  - 285 специално словенско издание глава 07 том 001 стр. 284  - 285

		19891204Директива на Съветаот 4 декември 1989 годинаотносно ограничаването на шумовите емисии от граждански дозвукови реактивни самолети(89/629/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 84, параграф 2 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че прилагането на стандартите за шумови емисии към граждански дозвукови реактивни самолети има значителни последици за разпоредбата относно услугите във въздушния транспорт, и по-специално, където тези стандарти налагат ограничения върху типа самолети, които могат да бъдат в експлоатация от автолиниите, окуражават инвестициите в последните по-безшумни модели и дават възможност за по-добро използване на капацитета, включително този на летищата; като има предвид, че Директива 80/51/ЕИО [4], изменена с Директива 83/206/ЕИО [5], поставя ограничения върху шумовите емисии;като има предвид, че програмата от приоритети на Съвета относно проучването на въпроси, касаещи въздушния транспорт, посочва емисиите от самолети, включително шум;като има предвид, че програмата за действия на Европейските общности по околната среда [6] показва ясно важността на проблема с шума и, по-специално, необходимостта да се предприемат действия срещу шума от въздушния трафик;като има предвид, че шумът от самолетните двигатели би следвало да бъде намален до по-ниски стойности, като се вземат предвид факторите на околната среда, техническата пригодност и икономическите последици;като има предвид, че, следователно, е подходящо да се ограничи добавянето на граждански дозвукови реактивни самолети към регистрите на държавите-членки само до тези, които съответстват на стандартите, посочени в приложениe 16, част II, глава 3, том 1 от Конвенцията за международната гражданска авиация, второ издание, 1988 г.; като има предвид, че едновременно със създаването на зона без вътрешни граници е разумно да се изключат от това правило за недобавяне самолетите, заведени в националните регистри на държавите-членки на 1 ноември 1990 г.; като има предвид, че поради свободата на движението, която това правило позволява, е важно изключенията от него да бъдат ограничени и тези, които се направят, да бъдат стриктно наблюдавани и ограничени във времето;като има предвид, че общи правила с тази цел би следвало да се въведат в разумни срокове, за да се осигури хармонизиран подход в рамките на Общността, който да допълва съществуващите правила; като има предвид, че това е особено важно от гледна точка на последните тенденции за ускорение на либерализацията на европейския въздушен трафик;като има предвид, че работата, извършена от Общността в сътрудничество с други международни органи, е показала, че ограничаването на добавянето към регистрите на държавите-членки на самолети, които не са в състояние да изпълнят изискванията на стандартите за шум, посочени в глава 3 на гореспоменатото приложениe 16, е по своя характер с ограничена полза за околната среда и следователно трябва да се счита само за първи етап, който ще бъде последван от мерки за ограничаването на експлоатацията на самолети, които не съответстват на стандартите според глава 3 на посоченото приложениe 16,ПРИЕ НАСТОЯЩАТА ДИРЕКТИВА:Член 11. Целта на настоящата директива е да формулира по-строги правила относно ограничаването на емисиите от шум от граждански дозвукови реактивни самолети.2. Настоящата директива не се прилага за самолети с максимална излетна маса от 34000 кг или по-малко и капацитет от 19 или по-малко места.Член 21. Държавите-членки гарантират, че, считано от 1 ноември 1990 г., граждански дозвукови реактивни самолети, регистрирани след тази дата на тяхна територия, не могат да бъдат експлоатирани на тяхна територия или на територията на друга държава-членка, освен в случаите, когато имат издадени сертификати за шум съгласно стандартите, най-малко равностойни на тези, посочени в приложениe 16, част II, глава 3, том 1 от Конвенцията за международна гражданска авиация, второ издание, 1988 г.2. Параграф 1 не се прилага за самолети, въведени в националните регистри на държавите-членки на 1 ноември 1990 г.3. Територията, спомената в параграф 1, не включва отвъдморските департаменти, посочени в член 227, параграф 2 от Договора.Член 3Държавите-членки предприемат необходимите мерки да се гарантира, че целта, изложена в член 1, параграф 1, не се заобикаля чрез, например, някаква форма на споразумение за лизинг.Член 4Държавите-членки могат да предоставят освобождавания от член 2 за:а) самолети с историческа стойност;б) самолети, използвани от оператор на държава-членка преди 1 ноември 1989 г. по силата на договор за лизинг с опция за закупуване или договор за лизинг, който още е в сила, и които в настоящия контекст са регистрирани в държава, която не е членка;в) самолети, отдадени на лизинг на оператор от държава, която не е членка, които по тази причина са временно отписани от регистъра на държава-членка;г) самолет за замяната на друг, който по непредвидени обстоятелства е бил унищожен и който операторът не е в състояние да замени със съпоставим самолет на пазара, притежаващ сертификация за шум според член 2, параграф 1, при условие че регистрацията на самолета за замяна е извършена през годината, последваща въпросното унищожаване;д) самолети, задвижвани от двигатели с паралелно отношение 2 или повече.Член 5Държавите-членки могат да предоставят дерогация от член 2 за първоначален период от не повече от три години, които да се подновяват за периоди от до две години, при условие тези изключения да изтичат до 31 декември 1995 г., за:- самолети, които са взети на лизинг от държава-членка на краткосрочна основа, при условие че операторът демонстрира, че това е нормална практика в неговия отрасъл на промишлеността и че в противен случай изпълнението на неговата операторска дейност ще бъде неблагоприятно засегнато,- самолети, за които операторът демонстрира, че в противен случай изпълнението на неговата операторска дейност ще бъде неблагоприятно засегнато до неприемлива степен.Член 61. Държава-членка, която предоставя освобождаване, информира компетентните органи на държавите-членки и Комисията за това.2. Държавите-членки признават освобождаванията, предоставени от други държави-членки съгласно членове 4 и 5.Член 71. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 септември 1990 г.2. Държавите-членки съобщават на Комисията текстовете на разпоредбите, които те приемат в областта, уредена с настоящата директива.Член 8Адресати на настоящата директива са държавите-членки.Съставено в Брюксел на 4 декември 1989 година.За СъветаПредседателM. Delebarre[1] ОВ C 37, 14.2.1989 г., стр. 6.[2] ОВ C 158, 26.6.1989 г., стр. 492.[3] ОВ C 221, 28.8.1989 г., стр. 1.[4] ОВ L 18, 24.1.1980 г., стр. 26.[5] ОВ L 117, 4.5.1983 г., стр. 15.[6] ОВ C 328, 7.12.1987 г., стр. 1.--------------------------------------------------